
–	võttes arvesse Daniel Obajteki puutumatuse äravõtmise taotlust, mis saadi Poola Vabariigi peaprokuröri 21. juuli 2025. aasta kirjaga, milles edastati Varssavi piirkonnaprokuratuuri taotlus seoses kriminaalmenetlusega, mida soovitakse Daniel Obajteki suhtes alustada ja mis tehti teatavaksEuroopa Parlamendis 8. septembril 2025. aastal,
–	olles 12. veebruaril 2026. aastal vastavalt kodukorra artikli 9 lõikele 6 kuulanud ära Daniel Obajteki selgitused,
–	võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
–	võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta ja 19. detsembri 2019. aasta otsuseid[footnoteRef:2], [2: 	Kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. Euroopa Parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. Euroopa Parlament, T-346/11 ja T-347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C-502/19, ECLI:EU:C:2019:1115.] 

–	võttes arvesse Poola Vabariigi põhiseaduse artikli 105 lõikeid 2 ja 5,
–	võttes arvesse kodukorra artikli 5 lõiget 2, artikli 6 lõiget 1 ja artiklit 9,
–	võttes arvesse õiguskomisjoni raportit (A10-0115/2026),
A.	arvestades, et Poola Vabariigi peaprokurör edastas 21. juuli 2025. aasta kirjaga Varssavi piirkonnaprokuratuuri taotluse võtta ära Poolast valitud Euroopa Parlamendi liikme Daniel Obajteki puutumatus seoses väidetava süüteoga Poola karistusseadustiku artikli 233 lõike 1 alusel ja 26. jaanuari 1984. aasta ajakirjandusseaduse artikli 49 alusel koostoimes artikliga 3;
B.	arvestades, et puutumatuse äravõtmise taotluse kohaselt alustas Varssavi piirkonnaprokuratuur 15. mail 2024 uurimist seoses väidetavate valeütluste andmisega; arvestades, et kõnealuse taotluse kohaselt andsid neid väidetavaid valeütlusi 11. mail 2023 kaks isikut, sealhulgas Daniel Obajtek tunnistajana ja pärast seda, kui teda oli teavitatud kriminaalvastutusest valeütluste andmise eest, Varssavi kesklinna rajoonikohtu (Sąd Rejonowy dla Warszawy-Śródmieścia w Warszawie) menetluses, mis puudutas tsiviilhagi, mille hageja oli esitanud kostja vastu seoses Poola karistusseadustiku artikli 212 lõike 2 kohase süüteoga, mis seisneb laimamises;
C.	arvestades, et taotluse kohaselt oli Polski Koncern Naftowy ORLEN Spółka Akcyjna sõlminud lepingu osaühingu URMA avaldatava nädalaajakirja NIE levitamiseks kõigis ORLENi tanklate müügipunktides; arvestades, et 10. märtsil 2023 jagati laiali nädalaajakirja 10. number; arvestades, et väidetavalt nõudis Daniel Obajtek Polski Koncern Naftowy ORLEN Spółka Akcyjna juhatuse esimehena 14. märtsil 2023 Varssavis , et nädalaajakirja NIE number 10/2023 eemaldataks kiiresti kõikidest Polski Koncern Naftowy ORLEN Spółka Akcyjnale kuuluvatest müügipunktidest ja et neid ei müüdaks enam, kuna selle numbri esikaanel kujutati paavst Johannes Paulus II hoidmas risti, millel oli Jeesuse asemel alasti nukk, ja kuna selles numbris kajastati negatiivselt meetmeid, mida paavst Johannes Paulus II oli võtnud seoses alaealiste seksuaalse ärakasutamisega vaimulikkonna poolt, ning piiras seeläbi ajakirja – mida Polski Koncern Naftowy ORLEN Spółka Akcyjna oli kohustunud levitama – kättesaadavust, mis on süütegu 26. jaanuari 1984. aasta ajakirjandusseaduse artikli 49 kohaselt koostoimes artikliga 3;
D.	arvestades, et Daniel Obajtek valiti Euroopa Parlamenti 2024. aasta juunis toimunud Euroopa Parlamendi valimistel ja seega ei olnud ta väidetavate süütegude toimepanemise ajal ega ka nende tõttu kriminaaluurimise alustamise ajal Euroopa Parlamendi liige;
E.	arvestades, et väidetavad süüteod ja neile järgnenud taotlus võtta ära Daniel Obajteki puutumatus ei ole seotud Daniel Obajteki kui parlamendiliikme kohustuste täitmisel avaldatud arvamuste ega antud häältega protokolli nr 7 (Euroopa Liidu privileegide ja immuniteetide kohta) artikli 8 tähenduses;
F.	arvestades, et protokolli nr 7 (Euroopa Liidu privileegide ja immuniteetide kohta) artikli 9 esimese lõigu punktis a on sätestatud, et Euroopa Parlamendi istungjärkude ajal on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
G.	arvestades, et Poola Vabariigi põhiseaduse artikli 105 lõigete 2 ja 5 kohaselt ei või parlamendiliikme suhtes alates valimistulemuste teatavakstegemise päevast kuni tema mandaadi lõppemiseni kohaldada kriminaalvastutust ilma Seimi nõusolekuta ja teda ei või kinni pidada ega vahistada ilma Seimi nõusolekuta, välja arvatud juhul, kui ta tabatakse süüteo toimepanemisel ja kui tema kinnipidamine on vajalik menetluse nõuetekohase läbiviimise tagamiseks;
H.	arvestades, et kodukorra artikli 5 lõike 2 kohaselt ei ole parlamentaarne puutumatus parlamendiliikme isiklik eesõigus, vaid Euroopa Parlamendi kui terviku ja selle liikmete sõltumatuse tagatis;
I.	arvestades, et protokollis nr 7 (Euroopa Liidu privileegide ja immuniteetide kohta) sätestatud puutumatuse eesmärk on kaitsta Euroopa Parlamenti ja selle liikmeid kohtumenetluste eest, milles käsitletakse parlamendiliikme kohustuste täitmise käigus toimunud ja nendega lahutamatult seotud tegevust;
J.	arvestades, et Euroopa Parlament ei ole selle juhtumi puhul leidnud tõendeid fumus persecutionis’e kohta, s.t miski ei viita sellele, et kohtumenetluse tegelik eesmärk on kahjustada Daniel Obajteki kui Euroopa Parlamendi liikme poliitilist tegevust ja seega Euroopa Parlamendi sõltumatust;
K.	arvestades, et esiteks ei saa Euroopa Parlamenti võrdsustada kohtuga ja teiseks ei tohi parlamendiliiget pidada puutumatuse äravõtmise menetluse raames süüdistatavaks[footnoteRef:3]; [3: 	Kohtuotsus, Üldkohus, 30. aprill 2019, Briois vs. Euroopa Parlament, T-214/18, ECLI:EU:T:2019:266.] 

1.	otsustab Daniel Obajteki puutumatuse ära võtta;
2.	teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale ametiasutusele ja Daniel Obajtekile.

